Poštovani pacijenti,

|  |  |
| --- | --- |
| logo KBSM[1] | **KLINIČKI BOLNIČKI CENTAR SESTRE MILOSRDNICE****KLINIKA ZA KIRURGIJU** Vinogradska cesta 29 HR-10000 Zagreb Hrvatska Tel: 01/37 87 322, 01/37 87 785 Fax: 01/37 68 292E-mail: mario.zovak@kbcsm.hr Predstojnik: izv.prof.dr.sc. Mario Zovak, dr.med. |

kao pacijent Klinike za kirurgiju, uzimajući u obzir etički kodeks, kućni red bolnice, politike i pisane popise prava pacijenata tijekom pružanja zdravstvene zaštite, imate pravo na:

* poštovanje i dostojanstvo;
* sudjelovanje u donošenje informiranih odluka u vezi s Vašim planom liječenja;
* osobnu privatnost;
* pružanje skrbi u sigurnom okruženju;
* slobodu od svih oblika zlostavljanja ili uznemiravanja;
* suzbijanje boli u skladu s važećim medicinskim algoritmima;
* povjerljivost kliničkih zapisa;
* pravo na zaštitu osobnih podataka pri sudjelovanju u znanstvenim istraživanjima;
* pristup osobnoj medicinskoj dokumentaciji;
* postupak podnošenja pisane ili usmene pritužbe i prigovora;
* u slučaju neočekivanih neželjenih događaja, adekvatno usmeno, u slučaju potrebe i pismeno obrazloženje;
* na posjete, uzimajući u obzir specifičnu epidemiološku situaciju na Klinici.



Vaše su odgovornosti kao pacijenta:

* dati Vaše točne osobne podatke;
* omogućiti zdravstvenom osoblju uvid u cjelokupnu medicinsku dokumentaciju (alergije, lijekovi, podaci o trudnoći u slučaju osobe ženskog spola generativne dobi…) radi sigurnog i adekvatnog liječenja;
* pridržavati se kućnog reda Klinike;
* obavijestiti zdravstveno osoblje o postojanju određenih religijskih uvjerenja koja se kose s određenim medicinskim postupcima;
* pridržavati se uputa nadležnog liječnika;
* osobno odgovarate za sve osobne stvari/vrijednosti (Klinika ne odgovara za otuđene/izgubljene stvari);
* Kliniku možete napustiti po završetku liječenja odlukom liječnika ili na vlastitu odgovornost ranije, uz potpisanu izjavu o napuštanju Klinike/liječenja na vlastitu odgovornost.